EkBass/fiwiki-20250220-pages-articles huggingface dataset:
Kuntala

Kuntala on Vihdissä sijaitseva entinen kunnantalo. Vuonna 1911 talkootyönä valmistuneen jugend-tyylisen hirsirakennuksen suunnitteli Artturi Hiidenheimo ja puutavaran lahjoitti vihtiläisten tilojen isännät. Alkujaan Kuntala toimi käytännössä seurojentalona, josta oli varattu pari huonetta Vihdin kunnantoimistolle. Vihdin kunnanvirasto toimi rakennuksessa vuodesta 1911 vuoteen 1972. Kuntalan alakerran luoteissiipi oli vuodesta 1960 verotoimiston käytössä. Uuden kunnantalon valmistuessa 1972, vanhan kunnantalon toimistotilat jäivät kokonaan verotoimiston käyttöön. Rakennus peruskorjattiin vuonna 1994 Vihdin pääkirjastoksi. Uusi pääkirjasto valmistui vuonna 1998 Nummelaan, minkä jälkeen rakennuksen kirjastotoimintaa jatkoi Vihdin kirkonkylän kirjasto. Kirkonkylän kirjasto siirtyi syksyllä 2019 kirkonkylän uuteen koulukeskukseen. == Katso myös == * Vihdin kunnanvirasto (rakennus) == Lähteet == Luokka:Vihdin rakennukset ja rakennelmat Luokka:Suomen kunnantalot Luokka:Jugend
Suunnistuksen maailmanmestaruuskilpailut 2023

Suunnistuksen maailmanmestaruuskilpailut 2023 käytiin Flims Laaxissa Sveitsissä 11–16. heinäkuuta. Lajeina olivat maastomatkat: keskimatka, pitkä matka ja viesti. == Tulokset == === Keskimatka === ==== Miehet ==== Sija Maa Kilpailija Aika Ero 1 Matthias Kyburz 38.19 2 Joey Hadorn 40.19 +2.00 3 Jannis Bonek 40.26 +2.07 4 Albin Ridefelt 40.51 +2.32 5 Gustav Bergman 40.59 +2.40 6 Olli Ojanaho 41.03 +2.44 ==== Naiset ==== Sija Maa Kilpailija Aika Ero 1 Tove Alexandersson 37.26 2 Natalia Gemperle 39.44 +2.18 3 Hanna Lundberg 40.00 +2.34 4 Ane Dyrkorn 41.49 +4.23 5 Andrine Benjaminsen 42.01 +4.35 6 Venla Harju 43.11 +5.43 === Pitkä matka === ==== Miehet ==== Sija Maa Kilpailija Aika Ero 1 Kasper Fosser 1.33.06 2 Matthias Kyburz 1.33.57 +0.51 3 Olli Ojanaho 1.37.37 +4.31 4 Tomáš Křivda 1.37.51 +4.45 Emil Svensk 1.38.30 +4.45 6 Daniel Hubmann 1.38.33 +5.24 ==== Naiset ==== Sija Maa Kilpailija Aika Ero 1 Simona Aebersold 1.21.43 2 Tove Alexandersson 1.22.14 +0.31 3 Andrine Benjaminsen 1.29.03 +7.20 4 Natalia Gemperle 1.29.09 +7.26 5 Sara Hagström 1.29.23 +7.40 6 Elena Roos 1.30.09 +8.26 === Viesti === ==== Miehet ==== Sija Maa Kilpailijat Aika Ero 1 Daniel Hubmann Joey Hadorn Matthias Kyburz 1.57.16 2 Topi Syrjäläinen Olli Ojanaho Miika Kirmula 1.57.59 +0.43 3 Albin Ridefelt Gustav Bergman Emil Svensk 1.58.13 +0.57 4 Lukas Liland Kasper Fosser Eskil Kinneberg 2.02.05 +4.49 5 Guilhem Elias Mathieu Perrin Lucas Basset 2.03.51 +6.35 6 Martin Roudný Miloš Nykodým Tomáš Křivda 2.05.25 +8.09 ==== Naiset ==== Sija Maa Kilpailijat Aika Ero 1 Hanna Lundberg Sara Hagström Tove Alexandersson 1.47.26 2 Elena Roos Natalia Gemperle Simona Aebersold 1.51.54 +4.28 3 Marianne Andersen Marie Olaussen Andrine Benjaminsen 1.57.25 +9.59 4 Miia Niittynen Maija Sianoja Venla Harju 2.00.02 +12.36 5 Vendula Horčičková Denisa Kosová Tereza Janošíková 2.02.29 +15.03 6 Cecilie Friberg Klysner Line Cederberg Miri Thrane Ødum 2.02.42 +15.16 == Lähteet == * Tapahtuman tiedot Kansainvälisen suunnistusliiton sivulla == Aiheesta muualla == * Tapahtuman viralliset kotisivut 2023 Maailmanmestaruuskilpailut
Mosi-oa-Tunyan kansallispuisto

Mosi-oa-Tunyan kansallispuisto on luonnonsuojelualue Sambiassa, johon kuuluu Victorian putousten Sambian puoleinen osa sekä 3779 hehtaaria ympäröivää aluetta Sambesin varrella. Putouksista pärskyvä osa pitää yllä sademetsän kaltaista luontoa, ja alue on tärkeä uhanalaisten lintujen pesä- ja levähdyspaikka. Se on osa Unescon maailmanperintökohdetta vuodesta 1989, ja Ramsar-ohjelmassa suojeltu kosteikko. Pusiston vallitseva kasvillisuustyyppi on mopanepuun muodoostama metsä. Siellä on myös tiikki- ja miombometsää, savannia ja pensaikkoa. Jokivarren pärskeiden kastelema sademetsä on erityisen mielenkiintoinen. Siinä kasvaa palmuja ja fiikuksia, ja 150 lajia ruohovartisia kasveja. Zimbabwen puolella elää useita elefanttilaumoja, jotka ylittävät joen Sambian puolelle kuivalla kaudella matalan veden aikana. Puhvelia, gnuta ja kirahvia esiintyy pieninä laumoina. Toisinaan on tavattu leijonia ja leopardeja. Batokan rotkossa on tavattu 35 lajia petolintuja. == Lähteet == Luokka:Sambian kansallispuistot Luokka:Unescon maailmanperintökohteet Sambiassa
Mont-Dore

Mont-Dore on kunta Ranskassa Puy-de-Dômen departementissa Auvergne-Rhône- Alpesin alueella. Se sijaitsee Dordogne-joen varrella, noin 44 kilometriä Clermont-Ferrandin kaupungista lounaaseen. Kunta sijaitsee Monts Doren vuoristossa, ja se on suosittu matkailukohde. Kunnan etelärajalla oleva Puy de Sancyn tulivuori kohoaa 1 886 metrin korkeuteen. Tulivuori ei ole aktiivinen, mutta sen tuottamaa lämpöä käytetään kylpylöissä. Mont-Doren lämpökylpylöitä käytettiin jo Rooman vallan aikaan. Puy de Sancyn rinteillä on talviaikaan hiihtokeskus ja kesäisin siellä on paikallisia vaellusreittejä retkeilijöille. Vuonna 1898 rakennettiin Mont-Doren kylästä Capucinin funikulaari läheiselle Capucinin ylängölle. Tämä mahdollisti kylpylävieraiden pääsyn korkealle nauttimaan vaivattomasti puhtaasta ilmasta ja hoitamaan hengitysvaikeuksiaan. Se oli ensimmäinen sähköllä toimiva kiskoköysirata Ranskassa. Tiedosto:MontDoreThermes.jpg|Mont-Doren kylpylä Tiedosto:00 0566 Mont-Dore (Puy-de-Dôme).jpg |Kunnan keskustaa Tiedosto:Capucin 0001.jpg|Capucinin funikulaari Tiedosto:Haut téléphérique du Mont-Dore.jpg|Mont-Doren hiihtokeskuksen köysiradan yläasema ==Lähteet== ==Aiheesta muualla== Luokka:Puy-de-Dômen kunnat
Autot (elokuvasarja)

Autot on animaatioelokuvasarja, jota tuottaa Walt Disney Pictures ja Pixar. Sarjaan kuuluu kolme elokuvaa, kaksi spin-off-elokuvaa, lyhytelokuva, muutama televisiosarja ja videopelejä. == Elokuvat == * Autot (2006) * Autot 2 (2011) * Autot 3 (2017) == Spin-off-elokuvat == * Lentsikat (2013) * Lentsikat 2: Pelastajat (2014) == Lyhytelokuvat == * Mater and the Ghostlight (2006) == Televisiosarjat == * Cars Toons ** Mater's Tall Tales (2008–2012) ** Tales from Radiator Springs (2013–2014) * Autot: Tien päällä (2022) == Videopelit == * Autot * Cars: Radiator Springs Adventures * Cars Mater-National Championship * Cars Race-O-Rama * The World of Cars Online * Autot 2 * Rush: A Disney–Pixar Adventure * Disney Infinity * Autot 3 *
Ágios Nikólaos (Áktio-Vónitsa)

Ágios Nikólaos () on pieni Kreikan saari, joka kuuluu Jooniansaariin ja sijaitsee Joonianmeressä Aitolia-Akarnanian rannikon edustalla. Saaren pinta- ala on noin 0,02 neliökilometriä ja se on asumaton (vuonna 2011). Hallinnollisesti Ágios Nikólaos kuuluu Áktio-Vónitsan kuntaan, Aitolia- Akarnanian alueyksikköön ja Länsi-Kreikan alueeseen. == Lähteet == Luokka:Áktio-Vónitsa Luokka:Jooniansaaret
Ágios Nikólaos (Pórto Lágos)

Ágios Nikólaos () on pieni Kreikan saari, joka sijaitsee Vistonída-järven mereen yhdistävässä Pórto Lágoksen laguunissa. Saaren pinta-ala on noin 0,002 neliökilometriä ja se on asumaton. Hallinnollisesti Ágios Nikólaos kuuluu Ávdiran kuntaan, Xánthin alueyksikköön ja Itä-Makedonian ja Traakian alueeseen. Ágios Nikólaoksen saari on saanut nimensä siellä olevasta Pyhän Nikolaoksen luostarista. Saari on rakennettu muodoltaan suorakulmaiseksi ja luostari täyttää sen kokonaisuudessaan. Saarelle johtaa kävelysilta. Toinen kävelysilta yhdistää Ágios Nikólaoksen Panagían saareen, jossa on luostarille kuuluva kirkko. == Lähteet == == Aiheesta muualla == Luokka:Ávdira Luokka:Kreikan saaret
Akamátis

Akamátis () eli Kapitítas (Καπιτίτας) on pieni Kreikan saari, joka kuuluu Kykladien saariryhmään ja tarkemmin Gavrionísian saariin, ja sijaitsee Ándroksen saaren länsirannikon edustalla. Saaren pinta-ala on noin 0,027 neliökilometriä ja se on asumaton (vuonna 2011). Hallinnollisesti Akamátis kuuluu Ándroksen kuntaan, Ándroksen alueyksikköön ja Etelä-Egean saarten alueeseen. == Lähteet == Luokka:Ándros Luokka:Kykladit
Diapóri (Thásos)

Diapóri () on pieni Kreikan saari, joka kuuluu Pohjoisen Egean saarten saariryhmään ja sijaitsee Thásoksen saaren kaakkoisrannikon edustalla. Saaren pinta-ala on noin 0,018 neliökilometriä ja se on asumaton. Hallinnollisesti Diapóri kuuluu Thásoksen kuntaan, Thásoksen alueyksikköön ja Itä-Makedonian ja Traakian alueeseen. == Lähteet == Luokka:Pohjoisen Egean saaret Luokka:Thásos
Gáidaros (Ándros)

Gáidaros () eli Lagonísi (Λαγονήσι) on pieni Kreikan saari, joka kuuluu Kykladien saariryhmään ja tarkemmin Gavrionísian saariin, ja sijaitsee Ándroksen saaren länsirannikon edustalla. Saaren pinta-ala on noin 0,039 neliökilometriä ja se on asumaton (vuonna 2011). Hallinnollisesti Gáidaros kuuluu Ándroksen kuntaan, Ándroksen alueyksikköön ja Etelä-Egean saarten alueeseen. == Lähteet == Luokka:Ándros Luokka:Kykladit
Lagonísi

Lagonísi (, ”Jänissaari") voi viitata seuraaviin paikkoihin Kreikassa: * Lagonísi, kaupunginosa Kalývia Thorikoún kaupungissa Saronikóksen kunnassa Attikan alueella * Gáidaros eli Lagonísi, saari Kykladien saariryhmässä lähellä Ándrosta
Gavrionísia

Gavrionísia () on pienten Kreikan saarten ryhmä, joka kuuluu Kykladien saariryhmään ja jonka saaret sijaitsevat Egeanmeressä Ándroksen saaren länsirannikolla Gávrion kylän edustalla. Saaret ovat asumattomia. Hallinnollisesti Gavrionísian saaret kuuluvat Ándroksen kuntaan, Ándroksen alueyksikköön ja Etelä-Egean saarten alueeseen. == Saaret == Saariryhmän saaret ovat: Nimi Pinta-ala (km²) (n.) 1 Megálo (Μεγάλο) 0,25 2 Gáidaros (Γάιδαρος) eli Lagonísi (Λαγονήσι) 0,04 3 Akamátis (Ακαμάτης) 0,03 4 Prásso (Πράσσο) eli Makedónas (Μακεδόνας) 0,01 5 Platý (Πλατύ) eli Prasoúda (Πρασούδα) 0,004 6 Alidonísi (Αλιδονήσι) 0,002 7 Tourlítis (Τουρλίτης) 0,001 == Lähteet == Luokka:Ándros Luokka:Kykladit
Gramvoúsa (Thásos)

Gramvoúsa (, myös Gramvoússa, Γραμβούσσα, Krampoúsa, Κραμπούσα) on pieni Kreikan saari, joka kuuluu Pohjoisen Egean saarten saariryhmään ja sijaitsee Thásoksen saaren länsirannikon edustalla. Saaren pinta-ala on noin 0,018 neliökilometriä ja se on asumaton. Hallinnollisesti Gramvoúsa kuuluu Thásoksen kuntaan, Thásoksen alueyksikköön ja Itä-Makedonian ja Traakian alueeseen. == Lähteet == Luokka:Pohjoisen Egean saaret Luokka:Thásos
Megálo

Megálo (, ”Suuri”) eli Megálo Nisí (Μεγάλο Νησί) eli Meganísi (Μεγανήσι) (”Suuri saari”) on pieni Kreikan saari, joka kuuluu Kykladien saariryhmään ja tarkemmin Gavrionísian saariin, ja sijaitsee Ándroksen saaren länsirannikon edustalla. Saaren pinta-ala on 0,250 neliökilometriä ja se on asumaton (2011). Hallinnollisesti Megálo kuuluu Ándroksen kuntaan, Ándroksen alueyksikköön ja Etelä-Egean saarten alueeseen. Megálo on nimensä mukaisesti suurin Gavrionísian saarista. == Lähteet == Luokka:Ándros Luokka:Kykladit
Meganísi (täsmennyssivu)

Meganísi () tai Megálo Nisí (Μεγάλο Νησί) (”Suuri saari”) voi viitata seuraaviin paikkoihin Kreikassa: * Meganísi, saari Jooniansaarten saariryhmässä * Meganísin kunta, kunta Lefkaksen alueyksikössä Jooniansaarten alueella * Ágios Nikólaos eli Megálo Nisí, saari Jooniansaarten saariryhmässä lähellä Zákynthosta * Megálo eli Megálo Nisí eli Meganísi, saari Kykladien saariryhmässä lähellä Ándrosta * Páchi eli Megálo Nisí (tis Páchis), saari Argo-Saronisten saarten saariryhmässä * Prasonísi eli Megálo Nisí, saari Gkrántesin saarilla Kreetan itärannikon edustalla
Panagía (Pórto Lágos)

Panagía () on pieni Kreikan saari, joka sijaitsee Vistonída-järven mereen yhdistävässä Pórto Lágoksen laguunissa. Saaren pinta-ala on noin 0,0004 neliökilometriä ja se on asumaton. Hallinnollisesti Panagía kuuluu Ávdiran kuntaan, Xánthin alueyksikköön ja Itä-Makedonian ja Traakian alueeseen. Saari on saanut nimensä siellä olevasta Neitsyt Maria (Panagía) Pantánassan kirkosta, joka kuuluu viereisellä Ágios Nikólaoksen saarella olevaan Pyhän Nikolaoksen luostariin. Kirkko täyttää saaren lähes kokonaan. Ágios Nikólaokselta kulkee kävelysilta Panagían saarelle. == Lähteet == Luokka:Ávdira Luokka:Kreikan saaret
Panagía (Thásoksen saari)

Panagía () eli Astrís (Αστρίς) on pieni Kreikan saari, joka kuuluu Pohjoisen Egean saarten saariryhmään ja sijaitsee Traakianmeressä Thásoksen saaren eteläpuolella. Saaren pinta-ala on 0,190 neliökilometriä ja se on asumaton. Hallinnollisesti Panagía kuuluu Thásoksen kuntaan, Thásoksen alueyksikköön ja Itä-Makedonian ja Traakian alueeseen. Panagían eteläpuolella sijaitsee pienempi Pélagoksen saari. == Lähteet == Luokka:Pohjoisen Egean saaret Luokka:Thásos
Pélagos

Pélagos () on pieni Kreikan saari, joka kuuluu Pohjoisen Egean saarten saariryhmään ja sijaitsee Traakianmeressä Thásoksen ja Panagían saarten eteläpuolella. Saaren pinta-ala on noin 0,005 neliökilometriä ja se on asumaton. Hallinnollisesti Pélagos kuuluu Thásoksen kuntaan, Thásoksen alueyksikköön ja Itä-Makedonian ja Traakian alueeseen. == Lähteet == Luokka:Pohjoisen Egean saaret Luokka:Thásos
Prásso (Ándros)

Prásso (, myös Práso, Πράσο) eli Prasonísi (Πρασονήσι, myös Prassonísi, Πρασσονήσι) eli Makedónas (Μακεδόνας) on pieni Kreikan saari, joka kuuluu Kykladien saariryhmään ja tarkemmin Gavrionísian saariin, ja sijaitsee Ándroksen saaren länsirannikon edustalla. Saaren pinta-ala on noin 0,012 neliökilometriä ja se on asumaton (vuonna 2011). Hallinnollisesti Prásso kuuluu Ándroksen kuntaan, Ándroksen alueyksikköön ja Etelä-Egean saarten alueeseen. == Lähteet == Luokka:Ándros Luokka:Kykladit
Sésoula

Sésoula () on pieni Kreikan saari, joka kuuluu Jooniansaarten saariryhmään ja sijaitsee Joonianmeressä Lefkaksen saaren länsipuolella. Saaren pinta-ala on noin 0,018 neliökilometriä ja se on asumaton. Hallinnollisesti Sésoula kuuluu Lefkaksen kuntaan, Lefkaksen alueyksikköön ja Jooniansaarten alueeseen. == Lähteet == Luokka:Jooniansaaret Luokka:Lefkas
Senegalin naisten koripallomaajoukkue

Senegalin naisten koripallomaajoukkue edustaa Senegalia naisten koripallon maajoukkuekilpailuissa. Senegal on voittanut 11 Afrikan-mestaruutta, ja on ylivoimaisesti Afrikan menestynein maa naisten koripallossa. Kaikkiaan maa on jäänyt vain kahdesti ilman mitalia maanosan mestaruuskilpailuista. Senegal on osallistunut olympiaturnaukseen kahdesti. Sydneyssä 2000 se jäi turnauksessa viimeiseksi, eli 12:nneksi, häviten kaikki ottelunsa. Riossa 2016 maata odotti sama kohtalo, se hävisi turnauksen kaikki viisi otteluaan. MM-kilpailuihin Senegal on osallistunut kahdeksan kertaa. Parhaiten maa on menestynyt Espanjassa 2018, jossa se sijoittui 16:n maan joukossa 12:nneksi. Alkulohkossa Senegal hävisi Yhdysvalloille 67–87 ja Kiinalle 66–75, mutta voittamalla Latvian viime hetken korilla 70–69 se eteni jatko-otteluihin. Senegalista tuli yhdessä Nigerian kanssa ensimmäinen MM-kisojen lohkovaiheesta jatkoon selviytynyt afrikkalaisjoukkue. Ensimmäisellä pudotuspelikierroksella emäntämaa Espanja oli kuitenkin sitä vahvempi luvuin 63–48. == Arvokilpailuissa == === Olympialaiset === * 2000 – 12. * 2016 – 12. === MM- kilpailut === * 1975 – 13. * 1979 – 12. * 1990 – 14. * 1998 – 14. * 2002 – 15. * 2006 – 15. * 2010 – 16. * 2018 – 12. == Lähteet == Luokka:Naisten koripallomaajoukkueet Luokka:Senegalin koripallo
Senglea

Senglea tai L-Isla (myös: Città Invicta tai Civitas Invicta) Maltalla sijaitseva 1500-luvulla rakennettu kivisin muuren linnoitettu kaupunki. Senglea sijaitsee Maltan saarivaltion kaakkoisosassa ja yhdessä Cospicuan ja Vittoriosan kaupunkien kanssa se muodostaa historiallisen kolmen kaupungin alueen. Senglean väkiluku oli vuonna 2019 noin 2 720 henkeä. Kaupungin nimi Città Invicta (voittamaton kaupunki) juontaa juurensa Maltan piiritykseen vuonna 1565, jolloin kaupunki onnistui pitämään loitolla Osmanien valtakunnan hyökkäyksen Maltaa hallinnutta Johanniittain ritarikuntaa vastaan. Nimi Senglea puolestaan tulee Johannittain suurmestarista Claude de la Senglestä. Senglea on väkiluvultaan Maltan 52 suurin, mutta kaupungin pienen pinta-alan vuoksi se on toiseksi tiheiten asuttu kaupunki heti Slieman jälkeen. Sengleassa maltankieliset asukkaat puhuvat paikallista Cottoneran murretta. Senglea oli alun perin osa Birmula nimistä kaupunkia. Kun Johannittain ritarikunta saapui Maltalle rakennuttivat he tämän kaupungin paikalle kolme uutta kaupunkia. Kaupunkien rakentaminen alkoi Sengleasta, jota seurasi Vittoriosa ja Cospicua. Loppu osa maa-aluetta nimettiin Cottoneraksi ja sitä ympäröi Cottonera-linjoiksi kutsutut kivimuurit. == Lähteet == Luokka:Maltan kunnat
Torleiv Hannaas

Torleiv Hannaas (14. heinäkuuta 1874 Hornnes – 18. marraskuuta 1929 Fana) oli norjalainen filologi ja Bergenin museon professori. Hän tutki Vestlandetin alueen murteita ja oli Noregs Mållag -yhdistyksen puheenjohtaja vuosina 1926–1929. ==Lähteet== ==Aiheesta muualla== Luokka:Norjalaiset professorit Luokka:Norjalaiset kielitieteilijät Luokka:Filologit Luokka:Vuonna 1874 syntyneet Luokka:Vuonna 1929 kuolleet
Hornnes

Hornnes on kylä Evje og Hornnesin kunnassa Norjassa. Se oli itsenäinen kunta vuoteen 1960, jolloin se yhdistettiin Evjen kunnan kanssa. Liitoshetkellä Hornnesin pinta-ala oli 378 neliökilometriä ja asukasluku 1 280. Hornnesissa on kalliopiirroksia. Niihin on kuvattu 21 laivaa, jotka kaikki on suunnattu kohti merta. Näiden kuvien yksityiskohdat ovat erittäin tarkkoja, ne voidaan ajoittaa yksityiskohtien perusteella myöhäiselle pronssikaudelle. Jotkut kalliopiirrokset esittävät myös vaunuja, ihmisiä, auringon hahmoja ja kulhoja. Arvioiden mukaan ne viittaisivat pronssikautisen kulttipaikan olemassaoloon. ==Tunnettuja henkilöitä== * Torleiv Hannaas (1874–1929), filologi ==Lähteet== Luokka:Norjan entiset kunnat Luokka:Evje og Hornnes
Bergenin yliopistomuseo

Bergenin yliopistomuseo (, lyh. UiB; vuoteen 2011 Bergens Museum) on Bergenin yliopistoon kuuluva kulttuuri- ja luonnonhistorian museo Norjan Bergenissä. Sen perusti suurkäräjien puhemies Wilhelm Frimann Koren Christie vuonna 1825, ja museon kokoelmat ovat sittemmin toimineet monen muun bergeniläisen museon lähtökohtana. Museo vaikutti myös Bergenin yliopiston perustamiseen vuonna 1946. ==Lähteet== ==Aiheesta muualla== *Yliopistomuseon kotisivut yliopistomuseo Luokka:Kulttuurihistorialliset museot Luokka:Luonnonhistorialliset museot
Pehmee

Pehmee on suomalaisen laulaja-lauluntekijä Evelinan neljäs studioalbumi, joka julkaistiin 25. elokuuta 2023. Sen on tuottanut Tido ja Los Rollos. Albumilla vierailevat Senya, ANI ja Nelli Matula. Albumi ylitti kultarajan jo ennen julkaisuaan, ja myi lopulta platinaa syyskuussa 2023. Albumin kappaleet käsittelevät rakkautta. Evelina paljasti ensimmäistä kertaa julkisuuteen Faija-kappaleellaan, että hänen isänsä kuoli, kun hän oli itse yhdeksänvuotias. == Kappaleet == # # # # # # # # # # # # == Lähteet == Luokka:Vuoden 2023 albumit Luokka:Suomalaiset popalbumit
Torleif

Torleif, Thorleif tai Torleiv on pohjoismaista alkuperää oleva miehen etunimi. Se tarkoittaa "Thorin jälkeläistä". Vuosina 1900–2017 nimi oli Norjassa käytössä noin 1 100 henkilöllä. Ruotsalaisessa nimipäiväkalenterissa Torleifin päivää vietetään 9. maaliskuuta, samaan aikaan Torbjörnin kanssa. ==Tunnettuja Torleifeja, Thorleifeja ja Torleiveja== * Torleiv Corneliussen (1890–1975), norjalainen kilpapurjehtija * Torleiv Hannaas (1874–1929), norjalainen filologi * Thorleif Haug (1894–1934), norjalainen hiihtäjä ja mäkihyppääjä * Thorleif Schjelderup (1920–2006), norjalainen mäkihyppääjä * Torleif Thedéen (s. 1962), ruotsalainen sellisti * Torleif Torkildsen (1892–1944), norjalainen voimistelija ja tennispelaaja * Thorleif Torstensson (1949–2021), ruotsalainen Thorleifs-yhtyeen laulaja * Thorleif Vangen (1920–1996), norjalainen hiihtäjä ==Lähteet== Luokka:Etunimet
Vanse

Vanse on taajama Farsundin kunnassa Agderin läänissä Norjassa. Sen pinta-ala on 1,9 neliökilometriä ja asukasluku 2 016 vuonna 2022. Vanse (vuodesta 1911 lähtien nimeltään Lista) oli itsenäinen kunta vuosina 1837–1965, jolloin perustettiin nykyinen Farsundin kunta. ==Kuvia== Vanse Norwegen Kirche01.JPG|Vansen kirkko ==Tunnettuja henkilöitä== * Albert Lunde (1877–1939), herätysliikkeen saarnaaja * Olav Selvaag (1912–2002), insinööri * Mathias Skeibrok (1851–1896), kuvanveistäjä ==Lähteet== ==Aiheesta muualla== Luokka:Norjan taajamat Luokka:Norjan entiset kunnat Luokka:Farsund
Statens vegvesen

Statens vegvesen on Norjan liikenne- ja viestintäministeriön alainen liikennevirasto. Sen päämaja on Oslossa, lisäksi sen eri toimintoja on hajautettu useaan muuhun kaupunkiin. ==Lähteet== ==Aiheesta muualla== * Viraston verkkosivut Luokka:Norjan hallinto Luokka:Liikennehallinto
Mathias Skeibrok

Mathias Severin Berntsen Skeibrok (1. joulukuuta 1851 Vanse – 22. maaliskuuta 1896 Kristiania) oli norjalainen kuvanveistäjä. Hän oli Julius Middelthunin ja Jens Adolf Jerichaun oppilas. Skeibrok tunnetaan muun muassa rintakuvista. ==Töitä== Mathias Skeibrok nordberg museum IMG 0883 johan svendsen gips 1879.JPG|Johan Svendsen Mathias Skeibrok nordberg museum IMG 0882 emil stang gips 1885.JPG|Emil Stang Mathias Skeibrok nordberg museum IMG 0877 edvard grieg gips 1875.JPG|Edvard Grieg Carl caspari grav.jpg|Carl Paul Caspari Oslo, Eilert Sundt byste - no-nb digifoto 20151113 00209 NB MIT FNR 12830B (cropped).jpg|Eilert Sundt ==Lähteet== ==Aiheesta muualla== Luokka:Norjalaiset kuvanveistäjät Luokka:Vuonna 1851 syntyneet Luokka:Vuonna 1896 kuolleet
Venetsian linja-autoturma

Venetsian linja-autoturma tapahtui tiistaina 3. lokakuuta 2023 hieman ennen iltakahdeksaa paikallista aikaa Mestren kaupunginosassa Venetsiassa Italiassa, kun ulkomaisia matkailijoita kuljettanut linja-auto syöksyi alas sillalta ja syttyi palamaan. Viranomaiset ovat vahvistaneet 21 kuolonuhria, joiden joukossa on useita lapsia. Viisitoista muuta sai vammoja. Suomen ulkoministeriön tietojen mukaan uhrien joukossa ei ollut suomalaisia. Alustavasti turman syyksi epäillään kuljettajan sairaskohtausta. ==Lähteet== Luokka:Linja-auto-onnettomuudet Luokka:Vuoden 2023 onnettomuudet Luokka:Onnettomuudet Italiassa Luokka:Venetsian historia
Hampus (pelaaja)

Hampus ”hampus” Poser (s. 26. marraskuuta 1998) on ruotsalainen Counter-Strike 2 -ammattilainen. Hänen nykyinen joukkueensa on BLEED, jossa hän on pelannut maaliskuusta 2020 lähtien. == Ura == Hampus aloitti uransa vuonna 2015, mutta liittyi ensimmäiseen joukkueeseensa vasta vuoden 2016 elokuussa, mikä oli passions. Näiden lisäksi hampus on pelannut urallaan joukkueissa Epsilon Hype, Red Reserve, GODSENT, Uruguay ja GamerLegion. Hampus saavutti uransa parhaimman voiton huhtikuussa 2018, kun hän oleili vielä GODSENTissa. He voittivat tällöin Qi Invitational -turnauksen. Syyskuussa 2022 hampus joutui sivuun NIP:n johdosta, koska hänet korvasi kapteenina suomalainen Aleksi ”Aleksib” Virolainen. Tammikuussa 2023 hampus joutui pitkälle sairauslomalle, jolloin hänet korvasi joukkueessa Kristian ”k0nfig” Wienceke. Kesäkuussa hampuksen uutisoitiin palaavan joukkueeseen, jolloin Aleksib penkitettiin. BLEED hankki hampuksen joulukuun 2023 lopulla ensimmäisenä pelaajana heidän Counter-Strike 2 -kokoonpanoonsa. == Lähteet == Luokka:Ruotsalaiset elektronisen urheilun ammattilaiset Luokka:Vuonna 1998 syntyneet Luokka:Elävät henkilöt
ArT

Andrei ”arT” Piovezan (s. 27. maaliskuuta 1996) on brasilialainen Counter- Strike 2 -ammattilainen. Hänen nykyinen joukkueensa on FURIA Esports. ArTia pidetään Global Offensiven historian aggressiivisimpana pelaajana. Ennen siirtymistään FURIAan arT on pelannut joukkueissa IDM ja INTZ. Hänen tuottoisin sijoituksensa turnauksista on ollut hopeasijoitus Esports Championship Series Season 7 - Finals -tapahtumasta. == Lähteet == Luokka:Brasilialaiset elektronisen urheilun ammattilaiset Luokka:Vuonna 1996 syntyneet Luokka:Elävät henkilöt
Listan majakka

Listan majakka () on Norjan Farsundissa sijaitseva majakka. Se perustettiin vuonna 1836, automatisoitiin 1987 ja jätettiin miehittämättömäksi 2003. ==Lähteet== ==Aiheesta muualla== Luokka:Norjan majakat Luokka:Farsund
Jks

Justin ”jks” Savage (s. 12. joulukuuta 1995) on australialainen Counter-Strike 2 -ammattilainen. Hän on edustanut heinäkuusta 2024 Team Liquidia. Jks on pelannut monissa joukkueissa, joita ovat olleet G2 Esports, Vox Eminor, Renegades, 100 Thieves ja Complexity. Tärkeimmät voittonsa hän on saavuttanut G2:ssa. Näihin lukeutuvat erittäin merkittävät BLAST Premier: World Final 2022, Intel Extreme Masters Katowice 2023 ja Intel Extreme Masters Cologne 2023. Ensimmäisen finaalissa jks:n rating oli joukkueen paras (1,35), toisen finaalissa toisiksi paras (1,20) ja jälkimmäisen finaalissa joukkueen keskivertoa (1,11). G2 penkitti jks:n marraskuussa 2023, kun se vaihtoi kokoonpanoaan Counter-Strike 2:een. == Saavutukset == * Sija 15. HLTV TOP 20 -arvioinnissa vuonna 2019. * Sija 19. HLTV TOP 20 -arvioinnissa vuonna 2020. == Lähteet == Luokka:Australialaiset elektronisen urheilun ammattilaiset Luokka:Vuonna 1995 syntyneet Luokka:Elävät henkilöt
HooXi

Rasmus ”HooXi” Nielsen (s. 21. toukokuuta 1995) on tanskalainen Counter-Strike 2 -ammattilainen. Hänen nykyinen joukkueensa on G2 Esports, jossa hän on ollut penkitettynä heinäkuusta 2024 lähtien. Nielsen on pelannut urallaan lukuisissa joukkueissa nykyisensä lisäksi, joihin lukeutuvat TOXIC, Copenhagen Flames, x6tence ja MAD Lions. Hän on johtanut G2:n moniin laadukkaisiin voittoihin, joihin lukeutuvat turnaukset BLAST Premier: World Final 2022, Intel Extreme Masters Katowice 2023 ja Intel Extreme Masters Cologne 2023. == Lähteet == Luokka:Tanskalaiset elektronisen urheilun ammattilaiset Luokka:Vuonna 1995 syntyneet Luokka:Elävät henkilöt
Malawin keskuspankki

Malawin keskuspankki on Malawin vuonna 1964 perustettu keskuspankki. Pankin pääkonttori sijaitsee Lilongwessa. Pankin johtaja on Wilson Banda. Keskuspankki huolehtii Malawin taloudesta sekä sääntelee ja laskee liikkeelle maan valuuttaa, kwachaa, joka korvasi Malawin punnan vuonna 1971. == Lähteet == Luokka:Keskuspankit Luokka:Malawin rakennukset ja rakennelmat Luokka:Lilongwe
NBK-

Nathan ”NBK-” Schmitt (s. 5. kesäkuuta 1994) on ranskalainen Counter-Strike 2 -ammattilainen. Hän on yksi pelin tunnetuimpia pelaajia pelattuaan monissa tunnetuissa ranskalaisissa joukkueissa. NBK-:n uran merkittävin voitto tuli tammikuussa 2017 turnauksesta World Electronic Sports Games 2016, jossa se pelasi Team EnVyUsin riveissä. NBK- oli yksi Counter-Strike Professional Players' Association -yhdistyksen perustajajäsenistä. == Saavutukset == === Palkinnot === * Sija 5. HLTV TOP 20 -arvioinnissa vuonna 2013. * Sija 17. HLTV TOP 20 -arvioinnissa vuonna 2014. * Sija 9. HLTV TOP 20 -arvioinnissa vuonna 2015. === MVP === * ESL Major Series One - Summer 2013. * ESL Major Series One - Fall 2013. * Gfinity Spring Masters 1. * Gfinity Champion of Champions. == Lähteet == Luokka:Ranskalaiset elektronisen urheilun ammattilaiset Luokka:Vuonna 1994 syntyneet Luokka:Elävät henkilöt
Rasmus Horn Langhoff

Rasmus Horn Langhoff (8. lokakuuta 1980 Slagelse, Tanska) on tanskalainen sosiaalidemokraattinen poliitikko ja kansankäräjien jäsen syyskuusta 2011 lähtien. Langhoff valittiin kansankäräjille Själlannin vaalipiiristä. Langhoff on koulutukseltaan historian maisteri Kööpenhaminan yliopistosta. == Lähteet == Luokka:Tanskalaiset poliitikot Luokka:Vuonna 1980 syntyneet Luokka:Elävät henkilöt
Malte Larsen

Malte Larsen (19. joulukuuta 1968 Kööpenhamina, Tanska) on tanskalainen sosiaalidemokraattinen poliitikko ja kansankäräjien jäsen kesäkuusta 2019 lähtien. Larsen valittiin kansankäräjille Itä-Jyllannin vaalipiiristä. Larsen on koulutukseltaan sairaalan vahtimestari. == Lähteet == Luokka:Tanskalaiset poliitikot Luokka:Vuonna 1968 syntyneet Luokka:Elävät henkilöt
Tanja Larsson

Tanja Larsson (7. heinäkuuta 1977 Haslev, Tanska) on tanskalainen sosiaalidemokraattinen poliitikko ja kansankäräjien jäsen lokakuusta 2019 lähtien. Larsson valittiin kansankäräjille Själlannin vaalipiiristä. == Lähteet == Luokka:Tanskalaiset poliitikot Luokka:Vuonna 1977 syntyneet Luokka:Elävät henkilöt
Bjarne Laustsen

Bjarne Laustsen (9. joulukuuta 1953 Skivum, Tanska) on tanskalainen sosiaalidemokraattinen poliitikko ja kansankäräjien jäsen maaliskuusta 1998 lähtien. Larsson valittiin kansankäräjille Pohjois-Jyllannin vaalipiiristä. == Lähteet == Luokka:Tanskalaiset poliitikot Luokka:Vuonna 1953 syntyneet Luokka:Elävät henkilöt
Annette Lind

Annette Lind (2. kesäkuuta 1969 Spøttrup, Tanska) on tanskalainen sosiaalidemokraattinen poliitikko ja kansankäräjien jäsen syyskuusta 2011 lähtien. Lind valittiin kansankäräjille Länsi-Jyllannin vaalipiiristä. Koulutukseltaan Lind on koulunopettaja. == Lähteet == Luokka:Tanskalaiset poliitikot Luokka:Vuonna 1969 syntyneet Luokka:Elävät henkilöt
Thomas Monberg

Thomas Monberg (19. huhtikuuta 1976 Horsens, Tanska) on tanskalainen sosiaalidemokraattinen poliitikko ja kansankäräjien jäsen marraskuusta 2022 lähtien. Monberg valittiin kansankäräjille Itä-Jyllannin vaalipiiristä. Monberg on opiskellut uskontoa ja filosofiaa Odensessa. == Lähteet == Luokka:Tanskalaiset poliitikot Luokka:Vuonna 1976 syntyneet Luokka:Elävät henkilöt
Pekka von Cräutlein

Pekka von Cräutlein, ent. Kärkkäinen (s. 5. heinäkuuta 1951 Helsinki) on suomalainen viihdetaitelija. Kärkkäinen on sirkusklovni, muusikko ja koominen taikuri, joka aloitti uransa 11-vuotiaana. Ensimmäisen julkisen esiintymisensä suoritti 11-vuotiaana oppikoulun luokkajuhlassa. Kärkkäisen ensimmäinen TV- esiintyminen tapahtui 1967 Sirkus Papukaijassa. Sen jälkeen hän kiersi neljä vuotta Onni-Klovnin, eli muusikko Onni Gideon Tervosen vakinaisena esiintyjäkaverina kiertueilla Suomessa. Hahmo Prof. Bluffo syntyi vasta 90-luvun alussa. Täysammattilaiseksi Kärkkäinen ryhtyi 1977. Tämän jälkeen alkoi muutaman vuoden sirkuskiertueet. Kärkkäiselle myönnettiin 2016 valtion ylimääräinen taiteilijaeläke tunnustuksena ansiokkaasta toiminnasta esittävänä taiteilijana. == Lähteet == Luokka:Suomalaiset sirkustaiteilijat Luokka:Vuonna 1951 syntyneet Luokka:Elävät henkilöt
Henrik Møller

Henrik Møller (16. marraskuuta 1965 Helsingør, Tanska) on tanskalainen sosiaalidemokraattinen poliitikko ja kansankäräjien jäsen kesäkuusta 2019 lähtien. Møller valittiin kansankäräjille Pohjois-Jyllannin vaalipiiristä. Møller on valmistunut Helsingørin lukiosta vuonna 1985. == Lähteet == Luokka:Tanskalaiset poliitikot Luokka:Vuonna 1965 syntyneet Luokka:Elävät henkilöt
Anne Paulin

Anne Paulin (5. tammikuuta 1988 Skive, Tanska) on tanskalainen sosiaalidemokraattinen poliitikko ja kansankäräjien jäsen kesäkuusta 2019 lähtien. Paulin valittiin kansankäräjille Länsi-Jyllannin vaalipiiristä. Paulin on koulutukseltaan kansainvälisen liiketoiminnan ja politiikan maisteri Copenhagen Business Schoolista. == Lähteet == Luokka:Tanskalaiset poliitikot Luokka:Vuonna 1988 syntyneet Luokka:Elävät henkilöt
Matilde Powers

Matilde Powers (8. huhtikuuta 1982 Horsens, Tanska) on tanskalainen sosiaalidemokraattinen poliitikko ja kansankäräjien jäsen marraskuusta 2022 lähtien. Powers valittiin kansankäräjille Pohjois-Själlannin vaalipiiristä. Powers on koulutukseltaan terveyden edistämisen ja terveysstrategian maisteri Roskilden yliopistosta. == Lähteet == Luokka:Tanskalaiset poliitikot Luokka:Vuonna 1982 syntyneet Luokka:Elävät henkilöt
Snax

Janusz ”Snax” Pogorzelski (s. 5. heinäkuuta 1993) on puolalainen Counter- Strike 2 -ammattilainen. Hänet tunnetaan laajalti urastaan Virtus.prossa. Hän on edustanut G2 Esportsia heinäkuusta 2024 lähtien. Merkittävimmät muut joukkueet, joissa Snax on pelannut ovat Copenhagen Flames, MAD Lions ja GamerLegion. Hänen uransa paras voitto saavutettiin heinäkuussa 2016, kun Virtus.pro voitti ELEAGUE Season 1 -turnauksen. == Saavutukset == === Palkinnot === * Sija 4. HLTV TOP 20 Players -arvioinnissa vuonna 2014. * Sija 4. HLTV TOP 20 Players -arvioinnissa vuonna 2015. * Sija 5. HLTV TOP 20 Players -arvioinnissa vuonna 2016. * Sija 20. HLTV TOP 20 Players -arvioinnissa vuonna 2017. * Sija 7. Thorinin best player of 2016 -arvioinnissa. === MVP === * Gfinity G3. * ESEA Season 18: Global Invite Division. * ESL ESEA Pro League Invitational. * CEVO Season 8 Professional. * StarLadder i-League Invitational #1. * ELEAGUE Season 1. * DreamHack Masters Las Vegas 2017. == Lähteet == Luokka:Puolalaiset elektronisen urheilun ammattilaiset Luokka:Vuonna 1993 syntyneet Luokka:Elävät henkilöt
YEKINDAR

Mareks ”YEKINDAR” Gaļinskis (s. 4. lokakuuta 1999) on latvialainen Counter- Strike 2 -ammattilainen. Hän on edustanut vuodesta 2022 Team Liquidia, josta hänet penkitettiin joulukuussa 2024. Häntä pidetään laajalti erittäin laadukkaana ja aggressiivisena entry-fraggerinä. Liquidin lisäksi Gaļinskis tunnetaan joukkueista pro100 ja Virtus.pro. Jälkimmäisessä pelatessaan joukkue voitti joulukuussa 2020 erittäin laadukkaan Flashpoint Season 2 -turnausvoiton. Gaļinskis’n rating oli finaalissa joukkueen toiseksi paras 1,06. == Saavutukset == * Sija 8. HLTV TOP 20 Players -arvioinnissa vuonna 2021. * Sija 15. HLTV TOP 20 Players -arvioinnissa vuonna 2022. == Lähteet == Luokka:Latvialaiset elektronisen urheilun ammattilaiset Luokka:Vuonna 1999 syntyneet Luokka:Elävät henkilöt
Nokivatsamuura

Nokivatsamuura (Xenornis setifrons) on puumuuriin kuuluva lintulaji. Lajia tavataan Keski- ja Etelä-Amerikassa. == Koko ja ulkonäkö == Nokivatsamuura kasvaa 15-17 cm pitkäksi. Sukupuolet eroavat toisistaan ulkonäöltään. Nokivatsamuurakoiraan päälaki, selkä ja siivet ovat ruskeat ja niissä on vaaleampia kellanruskeita juovia. Naama, rinta ja vatsa ovat tummanharmaat. Nokivatsamuuranaaraan pää selkä ja siivet ovat samanlaiset kuin koiraalla. Kurkku on valkoinen ja rinta ja vatsa ruskeat. Rinnassa on vaaleita kuvioita. ==Levinneisyys ja elintavat== Nokivatsamuuraa tavataan Panamassa ja Kolumbiassa. Lajin elinympäristöä ovat kosteat metsät. Nokivatsamuura liikkuu useimmiten pareittain ja liittyy toisinaan sekaparviin. Sen ravintoa ovat hyönteiset. Nokivatsamuura luokitellaan silmälläpidettäväksi lajiksi, ja kannan kooksi arvioidaan 2 500–10 000 yksilöä. Kantaa uhkaa elinympäristön häviäminen teiden rakentamisen ja kaivostoiminnan vuoksi. == Lähteet == Luokka:Puumuurat
SunPayus

Alvaro ”SunPayus” Garcia (s. 19. marraskuuta 1998) on espanjalainen Counter- Strike 2 -ammattilainen. Hän edustaa nykyään Team Falcons-joukkuetta. SunPayus on pelannut muun muassa joukkueissa ENCE eSports, Movistar Riders ja Caronte. ENCE voitti kesäkuussa 2023 merkittävän Intel Extreme Masters Dallas 2023 -turnausvoiton. SunPayus saavutti HLTV TOP 20 Players -arvioinnissa sijan 6. vuonna 2023. SunPayus siirtyi Falconsiin joulukuussa 2023. == Saavutukset == * MVP / IEM Dallas 2023. == Lähteet == Luokka:Elektronisen urheilun ammattilaiset Luokka:Espanjalaiset urheilijat Luokka:Vuonna 1998 syntyneet Luokka:Elävät henkilöt
Chelo (pelaaja)

Marcelo ”chelo” Cespedes (s. 8. kesäkuuta 1998) on brasilialainen Counter- Strike 2 -ammattilainen. Hän edustaa nykyisin FURIA Esportsia. Chelo on edustanut urallaan lukuisia muita joukkueita FURIAn lisäksi, joita ovat muun muuassa Innova, pain ja Imperial. Chelo ei ole saavuttanut urallaan voittojen kirkkainta kärkeä, mutta on silti saavuttanut parhaimmillaan laadukkaan A-tason voiton turnauksesta BLAST Premier: Spring American Showdown 2023. == Saavutukset == * Chelo valittiin Brasilian toiseksi parhaimmaksi pelaajaksi vuonna 2020 DRAFT5:n toimesta. == Lähteet == Luokka:Brasilialaiset elektronisen urheilun ammattilaiset Luokka:Vuonna 1998 syntyneet Luokka:Elävät henkilöt
Mette Reissmann

Mette Reissmann (4. lokakuuta 1963 Esbjerg, Tanska) on tanskalainen sosiaalidemokraattinen poliitikko ja kansankäräjien jäsen marraskuusta 2022 lähtien. Reissmann valittiin kansankäräjille Kööpenhaminan vaalipiiristä. Reissmann on koulutukseltaan kauppatieteiden maisteri Copenhagen Business Schoolista. == Lähteet == Luokka:Tanskalaiset poliitikot Luokka:Vuonna 1963 syntyneet Luokka:Elävät henkilöt
Kasper Roug

Kasper Roug (6. kesäkuuta 1979 Nakskov, Tanska) on tanskalainen sosiaalidemokraattinen poliitikko ja kansankäräjien jäsen kesäkuusta 2019 lähtien. Roug valittiin kansankäräjille Själlannin vaalipiiristä. Roug on koulutukseltaan sosiologian maisteri Roskilden yliopistosta. == Lähteet == Luokka:Tanskalaiset poliitikot Luokka:Vuonna 1979 syntyneet Luokka:Elävät henkilöt
Kris Jensen Skriver

Kris Jensen Skriver (s. 10. marraskuuta 1988 Vejle, Tanska) on tanskalainen sosiaalidemokraattinen poliitikko ja kansankäräjien jäsen marraskuusta 2022 lähtien. Skriver valittiin kansankäräjille Etelä-Jyllannin vaalipiiristä. Skriver on koulutukseltaan koulunopettaja. == Lähteet == Luokka:Tanskalaiset poliitikot Luokka:Vuonna 1988 syntyneet Luokka:Elävät henkilöt
Maputon satama

Maputon satama (; ; LOCODE: MZ MPM) on Intian valtameren länsiosassa, Mosambikin pääkaupungissa Maputossa toimiva kauppasatama. Maputon sataman kautta kulki 26,7 miljoonaa rahtitonnia vuonna 2022 (22,2 milj. t, 2021 ja 18,3 milj. t, 2020). Se on Mosambikin suurin satama. Maputon satamasta vastaa Maputo Port Development Company (MPDC). Sen ovat muodostaneet ovat Mosambikin rautatieyhtiö (Caminhos de Ferro de Moçambique) ja Portus Indico -yhtiö, jossa ovat mukana yhtiöt Grindrod, Arabiemiraattien DP World ja paikallinen Mozambique Gestores. Huhtikuussa 2003 MPDC:lle myönnettiin yksinoikeus sataman kehittämiseen ja operointiin 15 vuodeksi sekä tälle 15 vuoden jatko-optio. Kesäkuussa 2010 sopimusta jatkettiin option mukaisesti 15 vuodella, ja samalla satamaoperoinnille myönnettiin 10 vuoden jatko-optio 2033 alkaen. Maputo on yksi maan Mosambikin muutamasta syväsatamasta, jotka kansallisen merkityksensä ohella tuovat osaltaan elintärkeää kauppatietä kuudelle Afrikan sisämaavaltiolle. Maputon liikenneväylä tarjoaa lyhimmän reitin merelle Etelä- Afrikan koillisosista, mukaan lukien Johannesburgista, Swazimaasta ja osasta Zimbabwea. Mosambikin muihin keskeisiin syväsatamiin kuuluvat Beiran satama ja Nacalan satama. ==Lähteet== ==Aiheesta muualla== *Port of Maputo (Port de Maputo) (portmaputo.com) Luokka:Intian valtameren satamat Luokka:Mosambikin liikenne Luokka:Maputon rakennukset ja rakennelmat
Rasmus Stoklund

Rasmus Stoklund (17. maaliskuuta 1984 Fredericia, Tanska) on tanskalainen sosiaalidemokraattinen poliitikko ja kansankäräjien jäsen kesäkuusta 2019 lähtien. Stoklund valittiin kansankäräjille Pohjois-Själlannin vaalipiiristä. Stoklund on koulutukseltaan politiikan tutkimuksen maisteri Kööpenhaminan yliopistosta. Elokuussa 2024 Stoklund nousi veroministeriksi. == Lähteet == Luokka:Tanskan ministerit Luokka:Vuonna 1984 syntyneet Luokka:Elävät henkilöt
Frederik Vad

Frederik Vad (1. syyskuuta 1994 Vipperød, Tanska) on tanskalainen sosiaalidemokraattinen poliitikko ja kansankäräjien jäsen marraskuusta 2022 lähtien. Vad valittiin kansankäräjille Själlannin vaalipiiristä. Vad on koulutukseltaan journalistiikan kandidaatti Roskilden yliopistosta. == Lähteet == Luokka:Tanskalaiset poliitikot Luokka:Vuonna 1994 syntyneet Luokka:Elävät henkilöt
Birgitte Vind

Birgitte Vind (s. 13. elokuuta 1965 Vejle, Tanska) on tanskalainen sosiaalidemokraattinen poliitikko ja kansankäräjien jäsen kesäkuusta 2019 lähtien. Vind valittiin kansankäräjille Etelä-Jyllannin vaalipiiristä. Vind on koulutukseltaan perheterapeutti. == Lähteet == Luokka:Tanskalaiset poliitikot Luokka:Vuonna 1965 syntyneet Luokka:Elävät henkilöt
Voyah

Voyah () on kiinalainen automerkki. Voyah on Dongfeng Motor Corporationin kalliimman luokan brändi, joka perustettiin syyskuussa 2020. Sen mallien kehityksessä on ollut mukana ItalDesign. Voyah-autojen maahantuoja Suomessa oli Nordcars Finland Oy. Voyah-autojen näyttelytila sijaitsi Helsingissä kauppakeskus Triplassa ja myymälä Lempäälän Ideaparkissa. Autoa myytiin myös verkkokaupassa ja XBil-ketjun myymälöissä. XBil ja Nordcars menivät konkurssiin kesäkuussa 2024. Voyah jatkaa Suomen markkinoilla Electric Wayn maahantuomana. == Mallit == * Free Premium on sähkötoiminen SUV tai crossover, jossa on 106 kilowattitunnin akku (nettokapasiteetti 100 kWh) Moottorin ja Autoliiton yhdessä Norjan autoliitto NAF:n tekemissä talvitesteissä Free-malli saavutti 391 km toimintamatkan, kun toimintamatkaksi oli ilmoitettu 501 km WLTP:n mukaan. == Lähteet == Luokka:Kiinalaiset automerkit
Vilhelm X Akvitanialainen

Vilhelm X Akvitanialainen (1099 Toulouse – 9. huhtikuuta 1137, Santiago de Compostela, Espanja) oli vuosina 1127–1137 Akvitanian ja Gascognen herttua. Hänen isänsä oli Vilhelm IX Akvitanialainen, kuuluisa trubaduuri ja ristiretkeläinen. Vilhelm X tuki vastapaavi Anacletus II:ta vuosina 1131–1134. Vuonna 1136 Vilhelm hävitti Normandiaa. Seuraavana vuonna hän lähti pyhiinvaellusmatkalle Santiago de Compostelaan, jossa hän kuoli. Hänen tyttärensä, Eleonoora Akvitanialainen, peri isänsä ja nousi Akvitanian herttuattareksi. == Lähteet == Luokka:Keskiajan henkilöt Luokka:Akvitanian herttuat
Aprikin kartano

Aprikin kartano on kartano Latviassa noin 60 kilometrin päässä Liepājasta. Kenraali C. G. Mannerheim omisti kartanon yhdessä vaimonsa Anastasia Arapovan kanssa vuosina 1901–1912. Yläkerrassa on nykyisin Mannerheim-huone. 1920-luvulta lähtien päärakennuksessa on toiminut koulu.Pekka Numminen, Mannerheimille komea kunnianosoitus Latviassa, Iltalehti 30.5.2016, viitattu 5.10.2023 Päärakennuksen seinässä on latvialaisen taiteilijan Jānis Strupulisin suunnittelema Mannerheimin muistolaatta, jonka on kustantanut Suomen Marsalkka Mannerheimin perinnesäätiö. ==Lähteet== ==Aiheesta muualla== * Kenraali Mannerheimin omistuksessa ollut kartano Apriki Sotahistorialliset kohteet Luokka:Latvian kartanot Luokka:Carl Gustaf Emil Mannerheim
Beiran satama

Beiran satama (; ; LOCODE: MZ BEW) on Intian valtameren länsiosassa, Mosambikin Sofalan maakunnan keskuskaupungissa Beirassa toimiva kauppasatama. Se kuuluu Mosambikin suurimpiin satamiin. Beira on yksi maan Mosambikin muutamasta syväsatamasta, jotka kansallisen merkityksensä ohella tuovat osaltaan elintärkeää kauppatietä kuudelle Afrikan sisämaavaltiolle. Beiran satama palvelee Zimbabwen, Botswanan, Sambian ja Malawin sekä toisinaan Etelä- Afrikan, joskus jopa Kongon demokraattisen tasavallan rahtiliikennettä satamaan sisämaasta saapuvien rautatie- ja maantieyhteyksien kautta. Pyörremyrsky Idain aikana (2019) myös Beiran satama kärsi vaurioita. Toisaalta satama oli tärkeä kansainvälisen avun toimittamisen kannalta. Brasilialainen kaivosyhtiö Vale kuljetti ennen vuotta 2016 Teten alueen Moatizen piirin kaivoksiltaan louhimansa hiilen maailmanmarkkinoille Beiran sataman kautta. Vuonna 2017 Vale ohjasi rahdin uuteen, suuremman syväyksen ja isompien rahtialusten liikenteelle sopivaan Nacalan sataman laajennuksena syntyneeseen Nacala-a-Velhan hiiliterminaaliin. Tällöin Beiran sataman rahtimäärät romahtivat. Toinen, intialaisomisteinen ICVL-kaivoskonsortio kuljettaa yhä Moatizen piirin ja Teten hiilituotantoaan Beiraan. Vuonna 2021 Beiran sataman kautta kulki koronaviruspandemiasta huolimatta 3,3 miljoonaa rahtitonnia ja 278 582 TEU:n verran konttiliikennettä. Satama viesti loppuvuodesta 2022 pyrkivänsä laajentamaan konttien käsittelykapasiteettiaan yli kaksinkertaiseksi 700 000 TEU:n vuositasolle. Beiran satamaoperaattorina toimii ainakin Cornelder de Moçambique -yhtiö (CdM). ==Katso myös== * Maputon satama ==Lähteet== ==Aiheesta muualla== *Beira Port (marinetraffic.com) Luokka:Intian valtameren satamat Luokka:Mosambikin liikenne Luokka:Sofalan maakunta
Martti (hahmo)

Martti () on Autot-elokuvasarjassa esiintyvä hahmo. Hän on sarjan päähenkilön Salama McQueenin paras kaveri ja toisen elokuvan ja useiden lyhytelokuvien päähenkilö. Hän on 1951 International Harvester -hinausauto. Inspiraatio Martin muotoiluun saatiin vuosien 1955–1957 Chevrolet Task Force Tow -hinausautosta, jota käytettiin aikoinaan nostamaan laitteita kaivoskuiluista Cherokee Countyssa, Kansasissa. == Esiintymiset == === Autot === Ensimmäisessä elokuvassa Salama McQueenin osuttua Syylari Cityyn ja vahingossa rikotettua tien, hän joutuu korjaamaan sen. Martti laitetaan välillä vaihtimaan Salamaa ja hän myös vie hänet illalla viettämään aikaa. Tämän jälkeen Martti päättää, että Salama on hänen parhas kaverinsa. Pian myös Martti on Salaman paras kaveri. === Autot 2 === Toisessa elokuvassa Martti on päähenkilö. Salama McQueen pääsee kilpailemaan maailman nopeimpia autoja vastaan. Hän ottaa myös Martin mukaan. Myöhemmin Martin ollessa vessassa eräs agentti antaa hänelle salaa ja hänen huomaamattaan hänelle salaisia tietoja, koska agentin kimppuun hyökätään, eikä hänellä ole vaihtoehtoja. Tiedoissa on jäljitin, jonka takia toiset agentit Finn McMissile ja Holley Shiftwell luulevat Martin olevan agentti. Hän myös vastaa vahingossa oikein agenttien kysymykseen, jolla selviää onko joku agentti vai ei. Myöhemmin ensimmäisessa kilpailussa Martti toimii Salaman tallipäällikkönä. Salama on juuri voittamassa, kun Holley ottaa Marttiin yhteyttä tämän kuulokkeiden kautta ja yrittää saada Martin pakenemaan rikollisia. Martin toistaessa Holleyn käskyn, Salama luulee sen tarkoitetun hänelle ja tottelee. Tämä kuitenkin aiheuttaa hänen häviönsä, mistä hän raivostuu Martille, joka päättää palata kotiin. Lentokentällä valeasuinen Finn ottaa Martin sivummalle ja lentokoneeseensa, jossa Holley ottaa Martille aiemmin annetut salaiset tiedot, joista pitäisi selvitä rikollisliigan pomo. Siellä kuitenkin on vain kuva autosta, jolla on etupelti auki, mikä estää tunnistamisen. Martti kuitenkin huomaa auton olevan rämä, mikä auttaa tunnistuksessa. tämän jälkeen Martti jatkaa agenttien auttamista vaihtelevin tuloksin yrittäen kuitenkin sanoa, ettei ole agentti, mitä Finn ja Holley pitävät vitsailua. Elokuvan lopussa hän kuitenkin tajuaa kuka rikollisliigan pomo on. Kun rikollisliiga on pidätetty, kuningatar Elisabet II lyö Martista ritarin. === Autot 3 === Kolmannessa elokuvassa Salaman hävitessä uudenlaisille autoille, Martti auttaa häntä kunnostautumaan. == Lähteet == Luokka:Autot-hahmot
Dorico

Dorico on nuotinnosohjelma, joka julkaistiin Microsoft Windowsille ja Mac OS:lle loppuvuodesta 2016. Se on Steinbergin tuote.Philip Rothman, Steinberg announces Dorico; availability in Q4 2016 Scoring Notes 17.5.2016, viitattu 5.10.2023 Dorico on nimetty varhaisen nuotinkirjoittaja Valerio Doricon mukaan. Ohjelma pyrkiikin grafiikallaan ylläpitämään monivuosisataisia nuotinpainon esteettisiä perinteitä. Ohjelmaan laadittiin viisi erillistä työskentelytilaa. Partituuriin voi tehdä lisäyksiä paitsi tietokoneen hiirellä ja näppäimistöllä, myös MIDI-syötöllä. Tahtilaji on Doricossa mahdollista jättää täysin avoimeksi toisin kuin vanhemmissa nuotinnosohjelmissa on ollut tapana. Eri äänten määrä on rajoittamaton. Sibeliuksen ja Finalen kaltaisista kilpailijoistaan poiketen Dorico on soittaja- eikä soitinkeskeinen; yhdelle soittajalle voi lisätä eri soitinten ääniä, jolloin osuuksia ei tarvitse kahdentaa. == Lähteet == Luokka:Musiikkiohjelmistot Luokka:Mac OS -ohjelmat Luokka:Windows-ohjelmat
Jono (täsmennyssivu)

Jono voi tarkoittaa ainakin seuraavia asioita: * jono, joukko peräkkäin järjestykseen asettuneita henkilöitä * jono, abstrakti tietotyyppi * lukujono, järjestetty luettelo tietyn lukujoukon alkioista * Jono, Vladimir Sorokinin kirja vuodelta 1980
Keskitien säätiö

Keskitien säätiö (vuoteen 2019 Keskitien tukisäätiö) on perustettu vuonna 1964. Sen alkupääoma koostui Maalaisliiton vuonna 1962 perustaman Keskustan Tuki -nimisen säätiön varallisuudesta. Keskitien säätiön säännöissä ei ollut yhteyttä puolueeseen, vaan säätiön hallitus on täydentänyt itseään. Keskitien tulopohja perustui pitkään Turun keskustan liikekiinteistöön, mutta sittemmin varallisuus on laajentunut ja sitä on hajautettu. 2010-luvulla tase oli kasvanut jo 15 miljoonaan euroon. Säätiö on rahoittanut keskustalaisia yhdistyksiä, keskustan aatteellista lähipiiriä ja sen tutkimus- ja kirjahankkeita. Säätiö kuvaa tarkoituksekseen on edistää maaseudun ja asutuskeskusten väestöryhmien ymmärtämystä ja sovinnollista yhteistyötä. Säätiön hallituksen puheenjohtaja vuonna 2023 oli Ilkka Haavisto. ==Lähteet== ==Aiheesta muualla== * Säätiön kotisivu Luokka:Suomalaiset säätiöt